סמי הכבאי (דמות)

הכבאי **סמואל "סמי" ג'ונס** (במקור: **Samuel "Sam" Jones**, סמואל "סם" ג'ונס) הוא הדמות הראשית של הסדרה. סמי עובד בתחנת הכיבוי פונטיפנדי.

## מידע אישי

* **צבע שיער**: אדום כהה/חום זהוב
* **צבע עיניים**: כחול בהיר
* **חברים**: כלל אוכלוסיית פונטיפנדי
* **צוות**: אלביס, פני, אלי, ארנולד וג'רי לי
* **בוס**: מפקד התחנה סטיל
* **קצין ממונה**: המפקד הבכיר בויס

## הכשרות נוספות

* אישור נהיגה מתקדמת
* מציל מאומן
* צולל סקובה מוסמך

## פרסים

* מדליית אומץ יוצא מן הכלל
* פרס אומץ
* חמש מדליות נוספות ללא שם

## ביוגרפיה

לאחר שסיים את אימוני הכבאות באקדמיית קרדיף, חזר סמי לפונטיפנדי, עבר לדירה בכביש 3 וייל והתגייס לשירות הכבאות פונטיפנדי, שם הוא הכבאי הראשי ונהגה הקבוע של יופיטר הכבאית.

בזמנו הפנוי, אוהב סמי להמציא דברים במחסן שבחצרו האחורית. בפרק "יום החופש של סמי", הוא בנה מכונת פופקורן, שלמרבה הצער כלאה אותו בתוך המחסן.

היו כמה פעמים בהן הזדקק סמי עצמו לעזרה משירות הכבאות. לדוגמה: בפרק "צרות צרורות לסמי", הוא נופל לתוך בור שנגרם על ידי מפולת בגינת הקוטג' החדש של פני מוריס.

בעונה השישית, עבר סמי לדירה בצידה השמאלי של תחנת הכיבוי פונטיפנדי. השער האחורי של הבית מוביל ישירות למגרש התחנה.

אחיו של סמי, צ'ארלי הוא דייג מקומי, וגיסתו ברונווין מנהלת את מסעדת הדג השלם. סמי הוא דודם האדיב והקשוב של ילדיהם של צ'ארלי וברונווין, שרה וג'יימס.

במהלך השריפה הגדולה בפונטיפנדי, כשהעניק המפקד הבכיר בויס לסמי מדליה, הוצע לו מעמד מפקד תחנה בצוות המענה המהיר בניוטאון. אולם, לבסוף סירב סמי לקידום, מאחר והוא ידע כי פונטיפנדי הזדקקה לו יותר, והוא החליט להשאר בעיירה.

## אישיות

סמי הוא כבאי מוסמך ואמיץ, המסייע לשמור על ביטחונם של תושבי פונטיפנדי. הוא רואה את עבודתו כ-"עבודה הטובה בעולם", ולעתים קרובות מסייע במצבי חירום אפילו בימי חופש. אולם, יש לו נטייה המצאתית שלפעמים גורמת לו לצרות כשאחת המצאותיו מתבלגנת. החל מהעונה השישית, סמי כבר הפסיק להמציא דברים, אם כי מפעם לפעם הוא מסוגל להיות יצירתי, כגון עיצוב מנגל מחבית שמן בפרק "נקניקיות נגד שרימפס".

סמי הוא רווק, אבל בעל מערכת יחסים קרובה עם אחייניו, שרה וג'יימס, וחברות טובה עם תושבי פונטיפנדי.

סמי הכבאי הוא אמיץ, עניו ומהימן. הוא מסכן את חייו ללא אנוכיות כדי לעזור לאחרים, וכולם בפונטיפנדי יודעים כי שום דבר אינו מסובך מדי עבורו. סמי ידוע בשל שמירה על קור רוח במקומות מסוכנים.

## מדבבים

* ג'ון אלדרטון (באנגלית; העונה הראשונה - העונה הרביעית)
* ג'ון ספארקס (באנגלית; העונה החמישית)
* סטיבן קינמן (באנגלית; החל מהעונה השישית)
* ניר רון (בעברית)

## גלריה

סמי הכבאי בסמליל הסדרה המקוריתסמי נוהג ביופיטר בסדרה הישנהסמי בסדרה המקוריתסמי יורד במוטסמי הכבאי בחולצת הוואי בפרק "צרות צרורות לסמי"סמי, אלביס וסטילסמי ואלביססמי, סטיל, אלביס, שרה וג'יימס בתוך יופיטרעיצוב הדגם מ-2003סמי הכבאי בהנפשה ממוחשבתסמי הכבאי ב-2008סמי הכבאי ב-2012סמי הכבאי ב-"גיבורי הסופה"סמי, אלביס ופני בתוך יופיטרסמי על מרקוריסמי מצטייד לקראת הצלה ימיתסמי ואלביס עם הטירונים החדשיםסמי ופני משתמשים בזרנוקים החדשיםסמי עם שאר חברי הצוותסמי מחלץ את אחיינו, ג'יימססמי משתמש במנוף של יופיטר במצב חירוםפני וסמיסמי ופני שותיםסמי נוהג בבסיסמי רוכב על ג'ונוסמי מתרומם מסיפון טיטאןסמי מחלץ את מייק פלאדסמי מחלץ את אדם פרייססמי ופני מכבים להבותסמי מחוץ למכרותסמי ואלביס בעליית הגג של מסעדת הדג השלםסמי ואלביס בתוך ונוססמי והצוות עורכים תרגיל חילוץסמי ומייק באתר הבנייהסמי על מרפסת תחנת הכיבוי החדשה
## הערות שוליים

1. ↑ הערת המתרגם: השמות העבריים של מרבית הפרקים אינם ידועים לי, ועל כן השמות מתורגמים מילולית.